2. pielikums
2019.gada 23.oktobra saistošie noteikumi Nr.SN7/2019 Par decentralizēto kanalizācijas pakalpojumu sniegšanu un uzskaites kārtību Olaines novadā
2019.gadā ir stājušies spēkā saistošie noteikumi Nr.SN7/2019 Par decentralizēto kanalizācijas pakalpojumu sniegšanu un uzskaites kārtību Olaines novadā (pieejami pašvaldības mājas lapā https://www.olaine.lv/lv/pasvaldiba/saistosie-noteikumi#gsc.tab=0)
Kas ir Decentralizētās kanalizācijas sistēmas – notekūdeņu veidošanās nekustamā īpašuma īpašnieka (dzīvokļu īpašumu mājā – visu dzīvokļu īpašnieku) īpašumā vai nekustamā īpašuma valdītāja valdījumā esošajās notekūdeņu kanalizācijas sistēmās, kuras nav pievienotas sabiedrisko ūdenssaimniecības pakalpojumu sniedzēja centralizētajai kanalizācijas sistēmai. Piemēram, krājtvertnes, spetiķi, individuālās notekūdeņu attīrīšanas iekārtas.
Kas nav Decentralizētās kanalizācijas sistēmas – nekustamā īpašuma īpašnieka īpašumā vai nekustamā īpašuma valdītāja valdījumā esošas sausās tualetes.
Kāds ir Saistošo noteikumu Nr.SN7/2019 mērķis – nodrošināt, ka arī decentralizēto kanalizācijas sistēmu radītie notekūdeņi neapdraud vidi un cilvēku veselību, nepiesārņo īpašumu, nerada smaku izplatību un tiek apsaimniekotas vienotā kārtībā.
Saistošie noteikumi Nr.SN7/2019 nosaka decentralizēto kanalizācijas sistēmu reģistrēšanas kārtību tiem novada iedzīvotājiem, kuri dzīvo ciemos, un kuru īpašums nav pieslēgts centralizētai kanalizācijas sistēmai. 
Kā saistošo noteikumu Nr.SN7/2019 prasības strādā – 
1. Īpašuma īpašniekam, kura radītie notekūdeņi nonāk decentralizētā kanalizācijas sistēmā, jāreģistrējas pie pašvaldības pilnvarotā ūdenssaimniecības pakalpojumu sniedzēja. Olaines novadā – AS “Olaines ūdens un siltums” vai SIA “Zeferti”. Jānoslēdz līgums par notekūdeņu un nosēdumu izvešanas biežumu. (Iesnieguma forma 3.pielikums SN7/2019 )
1. No Olaines novada pašvaldības mājas lapā pieejamā asenizatoru saraksta jāizvēlas asenizators, kurš veiks notekūdeņu un nosēdumu izvešanu no decentralizētās kanalizācijas sistēmas. 
1. Informāciju par asenizatoru, kurš varētu nodrošināt pakalpojuma sniegšanu var sniegt arī pašvaldības pilnvarotā ūdenssaimniecības pakalpojumu sniedzējs – AS “Olaines ūdens un siltums” vai SIA “Zeferti”. Tādā gadījumā Olaines novada pašvaldības mājas lapā iesakām pārbaudīt, vai asenizators ir reģistrēts. (asenizācijas pakalpojumu reģistrētie sniedzēji) Tikai reģistrēti asenizatori, kuri spēj nodrošināt uzticamu pakalpojuma sniegšanu, tiks iekļauti pašvaldības veidotā asenizatoru reģistrā (asenizācijas pakalpojumu reģistrētie sniedzēji).
1. Jānodrošina, ka decentralizētajā kanalizācijas sistēmā nenonāk bīstamie atkritumi un citas vielas un priekšmeti, kas nav raksturīgi komunālajiem notekūdeņiem.
1. Jānodrošina, ka decentralizētā kanalizācijas sistēma ir tehniskā darba kārtībā, nerada noplūdes un vides piesārņojumu
1. Neiekļaušanās pašvaldības organizētajā decentralizētās kanalizācijas sistēmas uzskaitē tiks kvalificēta kā administratīvs pārkāpums.
1. Jānodrošina asenizācijas pakalpojuma sniegšanu apliecinošs dokuments. 
Un vēl – paskaidrojam, ka Olaines novada Saistošie noteikumi Nr.SN7/2019 neattiecas uz to īpašumiem, kas aprīkoti ar  sausajām tualetēm.

